ลักษณะการประกอบธุรกิจ

(1) ประวัติความเป็นมา

  บริษัท คาสเซ่อร์พีคโฮลดิ้งส์ จำกัด (มหาชน) เปิดดำเนินกิจการเมื่อเดือนมิถุนายน 2532
  ดำเนินธุรกิจอุตสาหกรรมผลิตเสื้อผ้าสำเร็จรูป เพื่อส่งออกจำหน่ายต่างประเทศ สินค้าที่ผลิตคือ
  เสื้อผ้าประเภท Outerwear ส่งออกจำหน่ายยังประเทศสหรัฐอเมริกา
  ประเทศในกลุ่มสหภาพยุโรปและประเทศญี่ปุ่น ผลิตจากวัตถุดิบ ผ้าทอ
  แหล่งที่มาของวัตถุดิบทั้งในประเทศและต่างประเทศ เป็นอุตสาหกรรมที่ใช้แรงงานเป็นหลัก
  ต้องการช่างฝีมือชำนาญและกึ่งชำนาญ ต่อมาในปี 2535
  บริษัทฯเริ่มขยายการลงทุนไปสู่ธุรกิจอสังหาริมทรัพย์ ทั้งในประเทศและต่างประเทศ
  แต่รายได้หลักของบริษัทยังคงเป็นรายได้จากอุตสาหกรรมผลิตเสื้อผ้าสำเร็จรูป

บมจ.คาสเซ่อร์พีคโฮลดิ้งส์

ธุรกิจเสื้อผ้าสำเร็จรูป พัฒนาอสังหาริมทรัพย์ อื่นๆ

99.99% บจ. ซีพีจี การ์เมนท์ 99.99% บจ.คาสเซ่อร์พีค เรียลเอสเตท 99.99%
บจ.คาสเซ่อร์พีค

100% Cambodia Castle Peak อินเตอร์เนชั่นแนล

Garment Export Co., Ltd. 99.99% บจ.เอกธนา พร็อพเพอร์ตี้ 41.00% บจ.อุตสาหกรรม

85% Cambodia CPG Garment เยื่อและกระดาษ

Export Co., Ltd. คาสเซ่อร์พีค

100% Castle Peak Garment 99.99% บจ.ซัน พร็อพเพอร์ตี้

Factory (Lao) Co., Ltd. *

99.99% บจ.เสริมกิจ พร็อพเพอร์ตี้

40.00% บจ.รวมเจริญ พร็อพเพอร์ตี้

40.00% บจ.กิจเจริญ พร็อพเพอร์ตี้

  30.00% Fukayama Development Co., Ltd.

  49.00% บจ.ธานีวัฒนา *

* ยังไม่เปิดดำเนินการ

(2) การประกอบธุรกิจ

การประกอบธุรกิจของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อย เป็นธุรกิจหลัก
2 กลุ่ม คือกลุ่มธุรกิจเสื้อผ้าสำเร็จรูปและกลุ่มธุรกิจพัฒนาอสังหาริมทรัพย์

กลุ่มธุรกิจเสื้อผ้าสำเร็จรูป

สินค้าที่ผลิตคือ เสื้อผ้าสำเร็จรูปประเภท Outerwear คือ Jacket Coat และชุดกีฬา
ผลิตเพื่อส่งออกจำหน่ายยังต่างประเทศ ตลาดที่สำคัญคือ สหรัฐอเมริกา และกลุ่มสหภาพยุโรป
โดยที่บริษัท คาสเซ่อร์พีคโฮลดิ้งส์ จำกัด (มหาชน) และบริษัท ซี.พี.จี.การ์เมนท์ จำกัด
ดำเนินกิจการในประเทศไทย ส่วน Cambodia Castle Peak Garment Export Co., Ltd.
และ Cambodia CPG Garment Export Co., Ltd. ดำเนินกิจการในประเทศกัมพูชา ส่วน
Castle Peak Garment Factory (Laos) Co., Ltd. ตั้งอยู่ที่
ประเทศสาธารณรัฐประชาชนลาว เนื่องจากปัญหาด้านการผลิตและอัตราภาษี
จึงยังไม่ได้เปิดดำเนินการ

กลุ่มธุรกิจพัฒนาอสังหาริมทรัพย์

ดำเนินกิจการโดยบริษัท คาสเซ่อร์พีค เรียลเอสเตท จำกัด และมีบริษัทย่อยที่ถือหุ้นทางอ้อมคือ
บริษัท เอกธนา พร็อพเพอร์ตี้ จำกัด บริษัท ซัน พร็อพเพอร์ตี้ จำกัด และบริษัท เสริมกิจ
พร็อพเพอร์ตี้ จำกัด โครงการที่กำลังดำเนินการคือ

-   โครงการสิวารัตน์ 3 ตั้งอยู่ที่ถนนพุทธมณฑลสาย 5 อำเภอกระทุ่มแบน จังหวัดสมุทรสาคร
    ก่อสร้างเป็นอาคารพาณิชย์และบ้านแบบทาวน์เฮาส์ จำนวน 1,640 หน่วย
    จำหน่ายและโอนกรรมสิทธิ์ให้ผู้ซื้อแล้ว 1,623 หน่วย ส่วนที่เหลือ 17 หน่วย
    คาดว่าจะสามารถโอนกรรมสิทธิ์ให้ผู้ซื้อได้หมดในช่วงครึ่งปีแรกของปี 2546

-   โครงการสิวารัตน์ 4 ตั้งอยู่ที่อำเภอสามพราน จังหวัดนครปฐม
    ก่อสร้างเป็นบ้านแบบทาวน์เฮาส์ จำนวน 239 หน่วย ณ วันที่ 31 ธันวาคม 2545
    ได้โอนกรรมสิทธิ์ให้ผู้ซื้อแล้ว 72 หน่วย ส่วนที่เหลืออยู่ในระหว่างการก่อสร้าง
    ซึ่งมีผู้จองซื้อแล้ว 93 หน่วย

-   โครงการสิวารัตน์ 5 ตั้งอยู่ที่ถนนพุทธมณฑลสาย 4 ตำบลกระทุ่มล้ม อำเภอสามพราน
    จังหวัดนครปฐม อยู่ในระหว่างการปรับพื้นที่ดิน เพื่อก่อสร้างบ้านแบบทาวน์เฮาส์จำนวน 600
    หน่วยเศษ ส่วนแรกจำนวนประมาณ 300 หน่วย คาดว่าจะก่อสร้างแล้วเสร็จในช่วงปลายปี
    2546

(3) โครงสร้างรายได้

[TABLE]

(4) เป้าหมายการดำเนินธุรกิจ

ธุรกิจเสื้อผ้าสำเร็จรูป บริษัทฯยังคงมีเป้าหมายที่จะขยายกำลังการผลิต
แต่ต้องขึ้นอยู่กับปัจจัยที่สำคัญคือ แรงงานฝีมือที่มีความชำนาญ ในจำนวนมากเพียงพอ
ส่วนด้านการตลาดบริษัทฯมีเป้าหมายที่จะขยายตลาดไปยังกลุ่มประเทศยุโรปเพิ่มขึ้น

ธุรกิจพัฒนาอสังหาริมทรัพย์ แนวโน้มเศรษฐกิจของประเทศไทยมีทิศทางที่ดีขึ้นเป็นลำดับ
มีปัจจัยหลายประการที่เอื้ออำนวยให้ความต้องการบ้านที่อยู่อาศัยเพิ่มขึ้น
บริษัทฯจะเปิดโครงการสิวารัตน์ 5 ที่ถนนพุทธมณฑลสาย 4 ตำบลกระทุ่มล้ม อำเภอสามพราน
จังหวัดนครปฐม ในเดือนเมษายน 2546